# Taula d'entitats del Tercer Sector Social de Catalunya

La Taula d'entitats del Tercer Sector Social de Catalunya és una federació central de 35 agrupacions que al seu torn aglutinen un conjunt a prop de tres mil entitats socials. Els seus membres són, entre d'altres, Càritas, la Confederació Ecom Catalunya, la Creu Roja, Entitats Catalanes d'Acció Social, la Fundació Catalana de l'Esplai, la Fundació Pere Tarrés, el Moviment Laic i Progressista. Francina Alsina presideix la federació des de l'octubre de 2017. Des del juliol del 2015 Oriol Illa, va succeir a Àngels Guiteras com a president.
Les principals federacions del sector social van crear la Taula el 2003. El sector atèn col·lectius més diversos: infància i família, joves, persones immigrades, gent gran, discapacitats psíquics, físics i sensorials, drogodependents, persones amb dificultats per accedir a un lloc de treball, persones sense sostre. La federació central dona visibilitat a la feina que realitza el tercer sector i el representa davant les administracions públiques i la societat en general. Té la funció d'incidir en les polítiques socials per millorar el benestar i l'inclusió social així com d'enfortir el mateix sector i fomentar el seu reconeixement per part dels sectors econòmics, les administracions públiques i la societat catalana. Insta al món polític que freni l'increment de les desigualtats socials.
Entre els objectius més concrets destaquen: augmentar el parc d'habitatges socials, augment del sou mínim i la creació d'un fons alimentat per 25% dels beneficis dels bancs, o un nou impost de la renda negatiu per realitzar un transvasament de les rendes mes altes a les més baixes. Entre les realitzacions concretes hi ha, per exemple, un acord amb la Generalitat que cedirà 256 habitatges per a destinar-los a ús social, acords de cooperació amb TV3 i amb la Universitat Ramon Llull o l'organització del Congrés del Tercer Sector social.

## Referències

* ↑ «Anuari Tercer Sector Social de Catalunya». Arxivat de l'original el 2011-12-07. [Consulta: 13 gener 2012].
* ↑ Per a la llista completa dels membres vegeu: «Entitats Membres». Arxivat de l'original el 2016-03-31. [Consulta: 16 maig 2016].
* ↑ Garcia i Morera, Auri «Àngels Guiteras: “La Generalitat hauria pogut defensar que els drets socials no podien caure”». Ara, 13-07-2015. «Entrevista a la presidenta de la Taula d'Entitats del Tercer Sector Social, que deixa el càrrec»
* 1 2 Martín i Matas, Mario «Oriol Illa, nou president de la Taula d'entitats del Tercer Sector». Ara, 16-07-2015.
* ↑ Pau, Sónia «Les entitats volen polítiques socials transformadores». El Punt Avui, 09-09-2015, pàg. 33. «La Taula del Tercer Sector avisa que amb actuacions pal·liatives no es redueixen desigualtats»
* ↑ Julià, Jordi «Un nou impost podria destinar 1.700 milions d'euros als pobres» (vídeo). 8 al Dia, 17-12-2015. Arxivat de l'original el 2015-12-23 [Consulta: 16 maig 2016].
* ↑ Generalitat de Catalunya «Governació cedirà més de 250 habitatges a les entitats del Tercer Sector Social en els propers 18 mesos per a destinar-los a ús social». Nota de Premsa, 03-03-2016. Arxivat de l'original el 2017-10-14 [Consulta: 16 maig 2016]. Arxivat 2017-10-14 a Wayback Machine.
* ↑ «Col·laboració de TV3 i la Taula d'Entitats del Tercer Sector Social al programa "Latituds"». CCMA, 17-10-2011. [Consulta: maig 2016].
* ↑ «La URL i la Taula d'Entitats del Tercer Sector Social de Catalunya signen un acord de col·laboració». Universitat Ramon Llull, 15-03-2016. [Consulta: maig 2016].
* ↑ «El V Congrés del Tercer Sector Social». Taula d'entitats del Tercer Sector Social de Catalunya, 2016. Arxivat de l'original el 2016-05-30. [Consulta: maig 2016].

## Enllaços externs

* Taula d'entitats del Tercer Sector Social de Catalunya - Lloc web oficial